Aug 05,2015
త్వరలోనే బంగారంపై వడ్డీ పథకం!
        న్యూఢిల్లీ: బంగారాన్ని బ్యాంకులో డిపాజిట్‌ చెయడం ద్వారా ఖాతాదారు వడ్డీపొందేలా కేంద్ర ప్రభుత్వం రూపొందిస్తున్న 'గోల్డ్‌ మోనేటైజేషన్‌' పథకం త్వరలోనే అందుబాటులోకి వచ్చే అవకాశాలు కనిపిస్తున్నాయి. దీనికి సంబంధించిన క్యాబినెట్‌ నోట్‌ను ఆర్థిక శాఖ ఇప్పటికే రూపొందించింది. దానిని ఇంటర్‌ మినీస్టీరియల్‌ అభిప్రాయాల కోసం పంపినట్లు ఈ వ్యవహారంతో సంబంధం ఉన్న అధికార వర్గాలు తెలిపాయి. ఈ పథకంలో భాగంగా ఖాతాదారుల బ్యాంకులో బంగారాన్ని దాచడం ద్వారా వడ్డీని పొందేందుకు అవకాశం ఉంటుంది. ఈ వడ్డీని నగదు రూపంలో గానీ లేదు బంగారం రూపంలో గానీ పొందేలా పథకాన్ని రూపొందిస్తున్నట్లు ఆర్థిక మంత్రి తన బడ్జెట్‌ సమావేశంలో వెల్లడించిన సంగతి తెలిసిందే. ఈ పథకం వల్ల బంగారం ఎక్కువగా వినియోగించే భారత్‌లో పసిడి కోసం పుత్తడి దిగుమతులపై ఆధారపడడం తగ్గడంతో పాటు ఆభరణాల రంగానికి కొత్త ఊపు వస్తుందని ప్రభుత్వం భావిస్తున్న సంగతి తెలిసిందే.
మీ స్నేహితులకు రికమెండ్ చెయ్యండి